CELEX: 62009CJ0508
Language: et
Date: 2011-03-03
Title: Euroopa Kohtu otsus (kaheksas koda), 3. märts 2011. # Euroopa Komisjon versus Itaalia Vabariik. # Liikmesriigi kohustuste rikkumine - Loodusliku linnustiku kaitse - Direktiiv 79/409/EMÜ - Loodusliku linnustiku kaitsekorrast tehtavad erandid. # Kohtuasi C-508/09.

Euroopa Kohtu (kaheksas koda) 3. märtsi 2011. aasta otsus – komisjon vs. Itaalia
      (kohtuasi C‑508/09)
      Liikmesriigi kohustuste rikkumine – Loodusliku linnustiku kaitse – Direktiiv 79/409/EMÜ – Loodusliku linnustiku kaitsekorrast tehtavad erandid
      1.                     Liikmesriigi kohustuste rikkumise hagi – Vaidlusese – Kindlaksmääramine kohtueelses menetluses – Etteheidete muutmine pärast
            põhjendatud arvamust, kuna muudeti siseriiklikke õigusnorme – Lubatavus (ELTL artikkel 258) (vt punktid 19 ja 20)
      2.                     Keskkond – Loodusliku linnustiku kaitse – Direktiiv 79/409 – Rakendamine liikmesriikide poolt – Kaitstud liikide tapmise või
            püüdmise keelu erandid – Tingimused – Siseriiklikes õigusnormides sisalduv viide muude rahuldavate lahenduste puudumisele
            – Puudumine – Kohustuste rikkumine (nõukogu direktiiv 79/409, artikli 5 punkt a ja artikkel 9) (vt punktid 29 ja 30)
      3.                     Keskkond – Loodusliku linnustiku kaitse – Direktiiv 79/409 – Rakendamine liikmesriikide poolt – Kaitstud liikide tapmise või
            püüdmise keelu erandid – Tingimused – Pädeva asutuse otsus, mis sisaldab direktiivi põhjendustele, tingimustele ja nõuetele
            viitavat täpset ja nõuetekohast põhjendust – Direktiivis sätestatud tingimustega vastuolus olevad maakonna õigusnormid – Kohustuste
            rikkumine (nõukogu direktiiv 79/409, artikli 5 punkt a ja artikli 9 lõiked 1 ja 2) (vt punktid 36–38)
      Ese
      
         
               Liikmesriigi kohustuste rikkumine – Nõukogu 2. aprilli 1979. aasta direktiivi 79/409/EMÜ loodusliku linnustiku kaitse kohta
                  (EÜT L 103, lk 1; ELT eriväljaanne 15/01, lk 98) artikli 9 rikkumine – Erandid – Sardiinia maakond.
               
            Resolutsioon
      
         
                  1.
               
               
                  
               
               
                  	Kuna Sardiinia maakond on vastu võtnud ja kohaldab õigusnorme, mis lubavad loodusliku linnustiku kaitsekorrast teha erandeid,
                     mis ei ole kooskõlas nõukogu 2. aprilli 1979. aasta direktiivi 79/409/EMÜ loodusliku linnustiku kaitse kohta artiklis 9 sätestatud
                     tingimustega, siis on Itaalia Vabariik rikkunud selle direktiivi artiklist 9 tulenevaid kohustusi.
                  
               
            
         
                  2.
               
               
                  
               
               
                  	Mõista kohtukulud välja Itaalia Vabariigilt.